CELEX: 32017D1518
Language: da
Date: 2017-08-31 00:00:00
Title: Kommissionens afgørelse (EU) 2017/1518 af 31. august 2017 om bekræftelse af Irlands deltagelse i Europa-Parlamentets og Rådets forordning (EU) 2017/353 om erstatning af bilag A og B til forordning (EU) 2015/848 om insolvensbehandling

1.9.2017   
            
            
               DA
            
            
               Den Europæiske Unions Tidende
            
            
               L 226/30
            
         KOMMISSIONENS AFGØRELSE (EU) 2017/1518
   af 31. august 2017
   om bekræftelse af Irlands deltagelse i Europa-Parlamentets og Rådets forordning (EU) 2017/353 om erstatning af bilag A og B til forordning (EU) 2015/848 om insolvensbehandling
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 4, og
   ud fra følgende betragtninger:
   
               (1)
            
            
               Ved brev til Europa-Kommissionen af 7. juni 2017 meddelte Irland, at landet ønsker at acceptere og være bundet af Europa-Parlamentets og Rådets forordning (EU) 2017/353 (1).
            
         
               (2)
            
            
               Der er ingen specifikke betingelser knyttet til Irlands deltagelse i ovennævnte forordning og ikke behov for overgangsforanstaltninger. Europa-Kommissionen bemærker, at Irland er bundet af Europa-Parlamentets og Rådets (EU) 2015/848 (2), og at den i Irlands meddelelse omhandlede foranstaltning blot ajourfører bilaget til nævnte forordning, der omfatter en liste over de nationale insolvensbehandlingsprocedurer.
            
         
               (3)
            
            
               Irlands deltagelse i forordning (EU) 2017/353 bør derfor bekræftes.
            
         
               (4)
            
            
               For at kunne give Irland tilladelse til at anvende forordningen om insolvensbehandling, inkl. bilag A som erstattet ved forordning (EU) 2017/353, så snart som muligt, bør denne afgørelse træde i kraft på dagen efter dens offentliggørelse —
            
         VEDTAGET DENNE AFGØRELSE:
   Artikel 1
   Irlands deltagelse i forordning (EU) 2017/353 bekræftes.
   Artikel 2
   Denne afgørelse træder i kraft på dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 31. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  Europa-Parlamentets og Rådets forordning (EU) 2017/353 af 15. februar 2017 om erstatning af bilag A og B til forordning (EU) 2015/848 om insolvensbehandling (EUT L 57 af 3.3.2017, s. 19).
   
      (2)  Europa-Parlamentets og Rådets forordning (EU) 2015/848 af 20. maj 2015 om insolvensbehandling (EUT L 141 af 5.6.2015, s. 19).